stanford-oval/wikipedia huggingface dataset:
Annukka Peura
Palkinnot

J. H. Erkon kirjoituskilpailu 1989
Kalevi Jäntin palkinto 1996
Milko Vesalainen

Milko Vesalainen (s.1970) on suomalainen huilisti, kuvataiteilija ja intendentti. Vesalainen on Lappeenrannan kaupunginorkesterin intendentti ja Lappeenrannan valtakunnallisten laulukilpailujen sekä Saimaa Sinfoniettan intendentti. Hän toimi Hyvinkään Orkesterin intendenttinä vuosina 1994-2006, jolloin Hyvinkään Orkesteri pääsi ensimmäisenä uutena klassisen musiikin ammattiorkesterina lakisääteisen valtionosuuden piiriin vuonna 2005. Vesalaisen pitkäjänteisen työn myötä Saimaa Sinfonietta on nousemassa Saimaan alueen ilmiöksi 2020-luvulla. Vesalainen on ammattihuilisti ja huilunsoitonopettaja, joka on opiskellut huilunsoittoa muun muassa Timo Pulakan, Olli Pohjolan ja  Ilpo Mansneruksen oppilaana, mutta myös musiikkitieteilijä ja semiootikko Helsingin Yliopistosta. Vesalainen on toiminut musiikkikriitikkona eri sanomalehdissä ja tehnyt Yleisradiolle klassisen musiikin esitelmiä ja radiodokumentteja vuodesta 1994 alkaen.
Milko Vesalaiselle on myönnetty Suomen Valkoisen Ruusun ansioristi 2019, Suomen sinfoniaorkesterit r.y:n hopeinen kunniamerkki 2005 ja Hyvinkään kaupungin nuoren taiteilijan palkinto 1990. Vesalainen on myös kuvataiteilija: Hän on ollut kotimaassa mukana muun muassa jurytetyissä valtakunnallisissa, Hyvinkään Taiteilijaseuran ja Viipurin taiteilijaseuran näyttelyissä ja pitänyt yksityisnäyttelyjä eri puolella Suomea. Hänet on jo aiemmin palkittu lukuisissa kansallisissa ja kansainvälisissä lasten ja nuorten taidekilpailuissa yli 70 palkinnolla vuosina 1974-1992.
Antero Karapalo
Aiheesta muualla

Karapalon tiedot Jääkiekkomuseon sivulla
Milkshake

Milkshake voi tarkoittaa seuraavia:
pirtelö (eng. milkshake)
Milkshake, suomalainen televisiosarja vuodelta 1994
”Milkshake”, Kelisin kappale vuodelta 2003
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Milkshake”, voi hakea sivunnimihaulla, laajalla sivunnimihaulla tai tekstihaulla.
MyPaint

| MyPaint |
| --- | --- |
 MyPaint KDE 4 -ympäristössä.
Kehityshistoria
Vakaa versio:  2.0.1 (29. toukokuuta 2020)
Kehitysversio:  2.0.2-alpha (29. toukokuuta 2020)
Kehitystilanne:  aktiivinen
Tiedot
Alusta:  Linux, Mac OS X, Windows
Ohjelmointikielet:  Python, C++, C, Shell
Lisenssi:  GNU Public License, versio 2.0 tai uudempi.
Aiheesta muualla
Verkkosivusto
Versiohallinta
MyPaint on avoimen lähdekoodin ohjelma, joka on suunnattu digitaaliseen piirtämiseen ja maalaamiseen. MyPaint ei sisällä muista ohjelmista löytyviä ominaisuuksia kuvankäsittelyyn, tekstien lisäämiseen tai geometrisiin hahmoihin. MyPaint keskittyy maalaamiseen ja se on suunniteltu kosketusherkän piirtopöydän tarpeisiin mallintaen luonnollisen median simulaatiota. Ohjelmassa on erilaisia profiileja siveltimen, hiilen, vesivärin ja musteen käyttöön, ja ne reagoivat eri tavoin riippuen paineesta, nopeudesta ja suunnan muutoksista.
Osa ohjelman toiminnoista on julkaistu erikseen ylläpidettävänä libmypaint-kirjastona, jota voi käyttää myös muissa ohjelmissa.
Sintel-elokuvan taiteellinen ohjaaja David Revoy on kertonut käyttäneenä MyPaintia GIMPin ja Al.chemyn ohella osana työvuotaan.
Milko Tokola

| Milko Tokola> Henkilötiedot |
| --- | --- |
Syntynyt: 10. lokakuuta 1992 (ikä 32) Rautio
Kansalaisuus:   Suomi
Uran tiedot
Pituus:  163 senttimetriä
Laji:  painonnosto
Seura:  Raution Kisailijat
Valmentaja:  Alar Seim, Viro
Saavutukset
Ennätykset:  tempaus: 152 kg PE työntö: 183 kg yhteistulos: 335 kg PE
 Tietolaatikko päivitetty 28. huhtikuuta 2016 
Milko Sergei Olavi Tokola (s. 10. lokakuuta 1992) on uransa vuonna 2018 lopettanut suomalainen painonnostaja. 163 senttimetriä pitkä Tokola edusti Raution Kisailijoita ja kilpaili 85-kiloisten luokassa. Aikaisemmin hän edusti Rovaniemen Reipasta.
Tokola osallistui ensimmäisiin aikuisten EM-kilpailuihinsa vuonna 2011 sijoittuen kahdeksanneksi 77-kiloisten sarjassa. Ensimmäisiin MM-kilpailuihinsa hän osallistui vuonna 2011 ollen samassa luokassa 27:s. Huhtikuussa 2016 hän teki luokkansa Pohjoismaiden ennätystuloksen tempauksessa ja yhteistuloksessa. Samassa kuussa Tokola valittiin Suomen joukkueeseen kesän 2016 olympialaisiin.
Tokola kärsi uransa aikaisemmassa vaiheessa tajunnanmenetyksestä suuria painoja nostaessaan. Vaiva väheni Tokolan lihasmassan kasvettua ja iän myötä.
Tokolan puoliso Anna-Maria Tokola on myös painonnostaja.
Moi-même-Moitié

Moi-même-Moitién logo.
Moi-même-Moitié suunnittelema lepakkolaukku.
Moi-même-Moitié on japanilaisen muusikko Manan vuonna 1999 perustama Gothic Lolita -tyylinen vaatemerkki. Mana ja muut Moi dix Mois’n jäsenet ovat valokuvissa ja konserteissa pukeutuneet aina Moi-même-Moitién vaatteisiin. Mana itse on päämallina yhtiön kasvot ja hän esittelee neljästi vuodessa ilmestyvässä Gothic&Lolita Bible -lehdessä uusimpia Moi-même-Moitié vaatteita.
Brändi käyttää usein synkkiä värejä, kuten mustaa ja sinistä, joskus myös valkoista. Vaatteilla on kaksi päälinjaa tai mallistoa; E.G.L. Elegant Gothic Lolita ja E.G.A. Elegant Gothic Aristocrat, joista E.G.L. koostuu lolitalle tyypillisistä kellohameista ja tyttömäisistä röyhelöistä kun E.G.A. keskittyy sukupuolineutraalimpaan, aikuisempaan "aristokraattiseen" tyyliin. Moi-même-Moitién vaatteissa on paljon pitsiä ja muuta gothic lolitalle ominaista, kuten mm. Goottilaisten kirkkojen ikkunoita printteinä, nyörejä ja laskoksia. 
Gothic Lolita -tyylin kantajat mainitsevat usein Manan tyyli-ikonikseen. Manan väitetään keksineen kyseisen tyylin, ja hän on pitkälti vaikuttanut sen leviämiseen ja kehittymiseen.
Aiheesta muualla

Jrock News: Mana’s brand “Moi-même-Moitié” transfers business ownership to aid in overseas expansion (englanniksi)
Mana-Sama.net -- Moi-meme-Moitie (Arkistoitu – Internet Archive) (englanniksi)
Moi-meme-Moitie Online Shop (englanniksi)
Anne Brown

Anne Brown
Anne Wiggins Brown (9. elokuuta 1912 – 13. maaliskuuta 2009) oli yhdysvaltalainen sopraano, joka tuli tunnetuksi Bessin roolistaan George Gershwinin oopperassa Porgy ja Bess.
Brown syntyi Baltimoressa, Marylandissa, ja opiskeli Morgan Collegessa sekä New Institute of Musical Artissa. Hän oli afroamerikkalainen. Gershwinin lisäksi hän tulkitsi muun muassa Gian Carlo Menottin, Johannes Brahmsin, Franz Schubertin ja Gustav Mahlerin tuotantoa.
Brown avioitui norjalaisen olympiamitalistin Thorleif Schjelderupin kanssa, ja pari asettui Osloon. Brown sai Norjan kansalaisuuden vuonna 1948. Hänen laulajanuransa lopetti vuonna 1953 puhjennut astma, mutta laulunopettajana hän oli edelleen suosittu. Hänen oppilaitaan olivat muiden muassa Liv Ullmann ja Åse Kleveland.
Brown nimettiin vuonna 1999 Baltimoren kunniakansalaiseksi.
Amy Finkelstein

Amy Nadya Finkelstein (s. 2. marraskuuta 1973 New York) on yhdysvaltalainen taloustieteilijä ja taloustieteen professori (John & Jennie S. MacDonald Professor of Economics) Massachusetts Institute of Technologyssa. Hänelle myönnettiin John Bates Clark -mitali vuonna 2012. Vuonna 2018 Finkelstein sai MacArthur Fellowship -palkinnon.
Finkelstein väitteli taloustieteen tohtoriksi MIT:stä vuonna 2001 otsikolla "Adverse selection and government intervention in life and health insurance markets". Finkelstein on erikoistunut terveystaloustieteeseen.
Aiheesta muualla

Finkelsteinin kotisivu
Finkelsteinin tutkimukset IDEASissa
Molukkienpöllönen

| Molukkienpöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Pöllöset Otus 
Laji::   magicus
Kaksiosainen nimi
 Otus magicus  Müller, 1841 
Katso myös
   Molukkienpöllönen Wikispeciesissä   Molukkienpöllönen Commonsissa 
Infobox OKNimi-testi OKIUCN-testi OK: 
Molukkienpöllönen (Otus magicus) on pöllöihin kuuluva lintu. Sitä tavataan Indonesiassa Itä-Timorilla.
Sen elinpiiriä ovat subtrooppiset ja trooppiset kosteat alavat metsät ja suot, hävitetyt metsät ja viljellyt alueet.
Se on elinalueellaan hyvin runsaslukuinen, joten se ei ole uhattu.
Alalajit

Molukkienpöllösellä on kymmenen alalajia
Otus magicus albiventris (Sharpe, 1875)
Otus magicus kalidupae (Hartert, 1903)
Otus magicus leucospilus (G. R. Gray, 1861)
Otus magicus magicus (S. Muller, 1841)
Otus magicus mendeni Neumann, 1939
Otus magicus morotensis (Sharpe, 1875)
Otus magicus obira (Jany, 1955)
Otus magicus siaoensis (Schlegel, 1873)
Otus magicus sulaensis (Hartert, 1898)
Otus magicus tempestatis (Hartert, 1904)
Aiheesta muualla

Molukkienpöllönen (Otus magicus) BirdLife International Data Zone. (englanniksi)
Anne Carson

Anne Carson (s. 21. kesäkuuta 1950 Toronto, Ontario) on kanadalainen runoilija, esseisti, kääntäjä, klassisti ja professori. Hän opettaa työkseen muinaiskreikkaa. Hänet palkittiin vuonna 2005 ansioistaan Order of Canada -kunniamerkillä. Hän asuu miehensä Robert Currien kanssa Islannissa ja heistä tuli Islannin kansalaisia vuonna 2022.
Poesia on julkaissut hänen runojaan runovihkoissaan Aki Salmelan ja Kristian Blombergin suomentamina. Sen lisäksi Poesia on julkaissut häneltä teokset Lyhyet luennot (suomentanut Aki Salmela) ja Eros, katkeransuloinen (suomentaneet Tommi Nuopponen ja Aki Salmela).
Käännös suomeksi
Momoko Tsugunaga

Momoko Tsugunaga vuonna 2014
Momoko Tsugunaga (jap. 嗣永 桃子, Tsugunaga Momoko, s. 6. maaliskuuta 1992, Chiban prefektuuri) on japanilainen entinen poplaulaja. Hän kuului Hello! Projectiin ja esiintyi sen alla toimivissa yhtyeissä Berryz kōbō ja Buono!, jonka johtajana hän toimi, ja myöhemmin Country Girls -yhtyeessä.
Musiikkiuransa lisäksi Tsugunaga esiintyi usein television keskusteluohjelmissa. Julkaistuaan kokoelma-albumin vuonna 2017 hän vetäytyi julkisuudesta.
Anna palaa 3

| Anna palaa 3> Bring it on: All or nothing |
| --- | --- |

Ohjaaja:  Steve Rash
Käsikirjoittaja:  Alyson Fouser
Tuottaja:  David Roessell
Säveltäjä:  The Transcenders
Kuvaaja:  Victor J. Kemper
Pääosat:   Hayden Panettiere  Solange Knowles 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Home Entertainment Netflix
Kesto:  99 min.
Alkuperäiskieli:  englanti
Edeltäjä:  Anna palaa 2
Seuraaja:  Anna palaa 4
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Anna palaa 3 (Bring it on: All or nothing) on vuonna 2006 julkaistu cheerleadereistä kertova elokuva. Elokuvan pääosissa ovat Hayden Panettiere ja Solange Knowles-Smith. Elokuvan on ohjannut Steve Rash, käsikirjoittanut Alyson Fouser ja julkaissut Universal Pictures. Elokuva julkaistiin suoraan DVD:lle.
Anna palaa 3 on osa Anna palaa -sarjaa, johon kuuluvat elokuvat Anna palaa (2000), Anna palaa 2 (2004) ja Anna palaa 4 (2007). Anna palaa 3 ei liity juonensa suhteen elokuvasarjan edellisiin osiin.
Juoni

Britney Allen (Hayden Panettiere) toimii Pacific Vista High Schoolin cheerleader-joukkueen Piratesin kapteenina ja seurustelee koulun jalkapallotähden Brad Warnerin (Jake McDorman) kanssa. Hän joutuu kuitenkin muuttamaan ja joutuu samalla ulos cheerleader-joukkueestaan. Hän lupaa joukkuetoverilleen Winnielle (Marcy Rylan), että hän ei enää koskaan liity cheerleader-joukkueeseen. Hän kuitenkin liittyy uudessa koulussaan Crenshaw Heightsissa Warriors -joukkueeseen, jonka kapteeni Camille (Solange Knowles-Smith) ei ensin voi sietää häntä. Winnie sekä Britneyn muut ystävät saavat tietää tästä ja suuttuvat Britneylle. Britneyllä on myös riitoja Warriors-joukkueen kanssa, ja hänet erotetaan, mutta otetaan myöhemmin takaisin. Hän myös ystävystyy Warrioirsiin kuuluvan Jessen (Gus Carr) kanssa.
Warriors osallistuu kilpailuun, joka esitetään televisiossa Rihannan erikoislähetyksessä, ja heitä vastassa ovat Pirates. Warriors voittaa kilpailun ja pääsee Rihannan uudelle musiikkivideolle. Elokuvan lopussa Britney alkaa seurustelemaan Jessen kanssa.
Aiheesta muualla

Elokuvan virallinen verkkosivusto
MyGeoTrust

MyGeoTrust on suomalainen, Tekesin hankerahoituksella käynnistetty Maanmittauslaitoksen (MML) Paikkatietokeskuksen ja Helsingin yliopiston oikeustieteellisen tiedekunnan yhteinen hanke, jossa joukkoistettuja, käyttäjien itsensä kontrolloimia mobiililaitteiden paikkatietoaineistoja käyttäen luodaan paikkatietopalveluja.
Strateginen teknologiaprojekti pyrkii haastamaan mobiilin paikkatietodatan markkinoita 96 prosentin markkinaosuudella hallitsevien Googlen ja Applen laajojen lisenssiehtojen hyväksymiseen pohjautuvan lähestymisen, jossa mobiililaitteiden käyttäjät eivät tiedä mille tahoille heidän sijaintitietojaan välitetään.
Hankkeen koordinaattorina toimii professori Heidi Kuusniemi MML:n Paikkatietokeskuksesta (entinen Geodeettinen laitos). Hankkeen ohjausryhmällä on monipuolista 
liiketoimintaosaamisesta. Ohjausryhmään kuuluu edustajia muun muassa seuraavista suomalaisyrityksistä: Microsoft Mobile, HERE (Nokia), Sanoma, Kone, Sports Tracking Technologies, Mapita, IndoorAtlas, SSH Communications Security, Ekahau ja Agaidi.
MyGeoTrust-hankkeen ensimmäisen vaiheen joukkoistetun paikkatiedon kerääminen ajoittuu elokuuhun 2015. Ensimmäisessä vaiheessa kehitetään kolme sovellusohjelmaa: uutis- ja somesovellus, sisätilojen paikannussovellus sekä kuntoilun ja hyvinvoinnin seurantasovellus. Hankkeen myöhemmässä vaiheessa toteutetaan ohjelmointirajapintoja, jotka mahdollistavat joukkoistetusta mobiilidatasta jalostettujen tietotuotteiden hyödyntämisen eri organisaatioissa ilman, että yksittäisten henkilöiden tietoihin päästäisiin käsiksi.
Aiheesta muualla

Crowdsourced mobile data will be opened up to create new areas of growth (24.03.2015) (Arkistoitu – Internet Archive) (englanniksi) (maanmittauslaitos.fi)
Molukkienrastas

| Molukkienrastas> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kenttärastaat Geokichla
Laji::  dumasi
Kaksiosainen nimi
 Geokichla dumasi  (Rothschild, 1898) 
Synonyymit
 Zoothera dumasi 
Katso myös
   Molukkienrastas Wikispeciesissä   Molukkienrastas Commonsissa 
Infobox OKNimi-testi OKIUCN-testi OK: 
Molukkienrastas (Geokichla dumasi) on rastaiden heimoon kuuluva varpuslintu.
Levinneisyys

Molukkienrastasta tavataan kotoperäisenä Indonesiassa Burun saarella. Lajin populaatioksi arvioidaan 20 000–50 000 yksilöä.
Elinympäristö

Molukkienrastas elää tiheissä metsissä 725–1 500 metrin korkeudessa.
Alice Phoebe Lou

| Alice Phoebe Lou |
| --- | --- |
 Alice Phoebe Lou at Rudolstadt-Festival 2019
Henkilötiedot
Syntynyt: 1993 (ikä 30–31)
Ammatti:  laulaja-lauluntekijä
Muusikko
Laulukielet:  englanti
Aktiivisena:  2013-
Tyylilajit:  Blues, Soul, Jazz, Folkmusiikki
Soittimet:  kitara 
Levy-yhtiöt:  Itsenäinen artisti
Aiheesta muualla
Kotisivut
  [ Muokkaa Wikidatassa ] [ ohje ]  
Alice Phoebe Lou (syntyjään Alice Matthew, s. 1993) on eteläafrikkalainen laulaja-lauluntekijä, joka nykyään asuu Berliinissä. Hän on julkaissut kolme EP:tä ja viisi studioalbumia itse ilman sitoutumista levy-yhtiöihin. Joulukuussa 2017 hänen laulunsa ”She”, joka soi Seksipommi: Hedy Lamarrin tarina -dokumenttielokuvan lopputekstien aikana, lisättiin Oscar-palkintojen parhaan laulun voittajaehdokkaiden joukkoon.  Vuodesta 2019 lähtien hänellä on myös ollut sivuprojektina Strongboi-duo.
Nuoruusvuodet

Lou on kotoisin Kapin niemimaan länsirannikolla Etelä-Afrikassa olevasta Kommetjiestä, jossa hän kävi Waldorf-koulua. Hänen vanhempansa tekevät dokumenttifilmejä. Lou kävi lapsena pianotunneilla, mutta kitaristina hän on itseoppinut. Neljätoistavuotiaana hän innostui trance-musiikista ja alkoi käydä konserteissa. Alice otti konserteissa usein myös valokuvia, ja joskus hänelle jopa maksettiin niistä. 2010 hän vietti kesälomaansa Pariisissa, ja asui siellä aluksi tätinsä luona. Hän muutti pian kuitenkin ystävän luokse ja ansaitsi rahaa tulitaiteilijana.
Diskografia > Albumit

Live at Grüner Salon (2014, itseteetettyjä CD:tä myytiin esiintymisissä, mp3-versiota ei enää ole saatavana hänen 2019 uusitusta nettikaupastaan)
Orbit (2016; omakustanne Motor Entertainment -yhtiön kautta)
Paper Castles (2019; omakustanne Motor Entertainmentin kautta)
Live at Funkhaus (2020; omakustanne vinyylinä ja digitaalisena)
Glow (2021; omakustanne CD:nä, vinyylinä ja digitaalisena)
Child's Play (2021; omakustanne kasettina, CD:nä, vinyylinä ja digitaalisena)
Shelter (2023; omakustanne kasettina, CD:nä, vinyylinä ja digitaalisena)
Diskografia > EP:t

Momentum (EP, 2014, itseteetettyjä CD:tä myytiin esiintymisissä, mp3-versiota ei enää ole saatavana hänen 2019 uusitusta nettikaupastaan)
Sola (EP, 2017, vinyylinä ja mp3 versiona)
A Place of My Own (Mahogany Sessions) (EP, 2019, digitaalisena)
Diskografia > Singlet

She (Single, 2018, vain digitaalisena)
Something Holy (Single, 2018, 7 tuuman vinyyli, instrumentaaliversio B-puolella)
Touch - Witches (Single, 2020, 7 tuuman vinyyli ja mp3/wav)
Alice Phoebe Lou konsertoimassa Funkhaus Berlinissä 1.12.2018
Milko Kazanov

| Mitalit> Maa:   Bulgaria.Miesten ratamelonta. Olympialaiset  | Mitalit> Maa:   Bulgaria.Miesten ratamelonta. Olympialaiset  | Mitalit> Maa:   Bulgaria.Miesten ratamelonta. Olympialaiset  | Maa:   Bulgaria> Miesten ratamelonta. |
| --- | --- | --- | --- |
|  Pronssia | Atlanta 1996 | K-2, 1 000 m |  |
| MM-kilpailut  | MM-kilpailut  | MM-kilpailut  |  |
|  Pronssia | Sevilla 2002 | K-4, 1 000 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Zagreb 1999 | K-4, 500 m |  |
|  Hopeaa | Zagreb 1999 | K-4, 1 000 m |  |
|  Pronssia | Plovdiv 1997 | K-2, 1 000 m |  |
|  Pronssia | Poznań 2000 | K-4, 1 000 m |  |
|  Pronssia | Szeged 2002 | K-4, 1 000 m |  |
Milko Georgiev Kazanov (s. 11. helmikuuta 1970 Ruse) on bulgarialainen ratameloja ja olympiamitalisti.
Kazanov osallistui ensimmäistä kertaa kesäolympialaisiin Barcelonassa 1992, jossa hän karsiutui kajakkikaksikon 500 metrillä alkuerissä parinaan Petăr Godev. Samoissa olympialaisissa hän kuului Bulgarian kahdeksanneksi sijoittuneeseen joukkueeseen 1 000 metrin kajakkinelosessa. Neljä vuotta myöhemmin Kazanov saavutti Atlantassa 1996 olympiapronssia yhdessä Andrian Duševin kanssa 1 000 metrin kajakkikaksikossa. Sama pari sijoittui kajakkikaksikon 500 metrillä kahdeksanneksi. Sydneyn olympialaisissa 2000 Kazanov sijoittui 500 metrin kajakkikaksikossa yhdessä Petar Sibinkitšin kanssa kahdeksanneksi. 1 000 metrin kajakkinelosessa hänen edustamansa Bulgarian joukkue tuli viidenneksi. Ateenan olympialaisissa 2004 Kazanovin edustama Bulgaria sijoittui samassa kilpailussa neljänneksi Slovakian voittaessa pronssia.
Kazanov saavutti MM-pronssia 1 000 metrin kajakkinelosessa Sevillassa 2002. Hänellä on lisäksi kaksi EM-hopeaa Zagrebista 1999 sekä kolme EM-pronssia Plovdivista 1997, Poznańista 2000 ja Szegedistä 2002.
Arkadi Botškarjov

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Bulgaria 1957 |  |  |
|  Kultaa | Turkki 1959 |  |  |
|  Pronssia | Unkari 1955 |  |  |
Arkadi Andrejevitš Botškarjov (ven. Аркадий Андреевич Бочкарёв, 24. helmikuuta 1931 Moskova, Venäjän SFNT – 29. maaliskuuta 1988) oli Neuvostoliittoa edustanut koripalloilija, olympiamitalisti ja Euroopan mestari.
Botškarjov saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1957 ja 1959 sekä pronssia vuonna 1955.
My, belarusy

| My, belarusy |
| --- | --- |

Valtio:   Valko-Venäjä
Säveltäjä:  Nestser Sakalouski
Sanoittaja:  Mih’as Klimkovitš, Uladzimir Karyzna
Suomenkielinen nimi:  Me, valkovenäläiset
   Virallinen esitys vuodelta 2002 
My, belarusy (valkoven. Мы, беларусы, ’Me, valkovenäläiset’) on Valko-Venäjän kansallislaulun alkusäe ja sen epävirallinen nimi. Hymnin virallinen nimi on ”Valko-Venäjän tasavallan kansallislaulu” (valkoven. Дзяржаўны гімн Рэспублікі Беларусь, Dzjaržauny himn Respubliki Belarus, ven. Государственный гимн Республики Беларусь, Gosudarstvennyi gimn Respubliki Belarus). Alun perin laulu kirjoitettiin vuonna 1955 Valko-Venäjän sosialistisen neuvostotasavallan hymniksi. Laulun sävelsi Nester Sakalouski ja sen sanoitti Maksim Klimkovitš. Hymni hyväksyttiin viralliseen käyttöön 24. helmikuuta 1955.
Neuvostoliiton hajoamisen jälkeen ja Valko-Venäjän itsenäistyttyä Sakalouskin sävelmä säilyi kansallislauluna, mutta sanat poistettiin käytöstä. Hymni oli ilman sanoja toistakymmentä vuotta, kunnes Uladzimir Karyznan vanhaan melodiaan kirjoittamat uudet sanat otettiin virallisesti käyttöön Valko-Venäjän presidentin Aljaksandr Lukašenkan antamalla asetuksella 2. päivänä heinäkuuta 2002, päivää ennen Valko-Venäjän itsenäisyyspäivää. Asetuksen pääasiallinen tehtävä oli määrätä kansallislaulun viralliset sanat ja sävel, mutta se säätää myös, miten, missä ja milloin kansallislaulu tulee esittää.
Karyznan kirjoittamat uudet sanat perustuvat Maksim Klimkovitšin vanhoihin sanoihin. Hän poisti laulusta viittaukset Venäjään, kommunistiseen puolueeseen ja Leniniin, mutta muuten muutokset olivat varovaisia. Vanhan laulun yleinen teema, kansojen välinen ystävyys, säilytettiin uudessakin hymnissä, mikä toki on ymmärrettävää monikansallisella Valko-Venäjällä.
Lukašenkan antaman asetuksen mukaan Valko-Venäjän radio- ja televisioasemien on soitettava kansallislaulu joka aamu lähetysten aluksi kello 6 aamulla ja samoin lähetystensä päätteeksi noin puoliltaöin. Laulu voidaan esittää tietyissä tilanteissa, kuten valtiollisissa ja presidentillisissä juhlatilaisuuksissa sekä urheilukilpailujen aluksi. Asetus määrää lisäksi, että Valko-Venäjän kansalaisten on laulua soitettaessa noustava seisomaan ja sotilashenkilöiden on tehtävä kunniaa.
Sanat

Viralliset sanat (valkovenäjäksi)
Epäviralliset sanat (venäjäksi)
Kertosäe:
Kertosäe
Kertosäe
Epävirallinen, suomalainen käännös (laulun englantilaisen käännöksen pohjalta)
Kertosäe:
Kertosäe
Kertosäe
Vertailun vuoksi myös Valko-Venäjän neuvostotasavallan hymni (valkovenäjäksi):
Epävirallinen suomalainen käännös (englanninkielisen käännöksen pohjalta)
Miesten Superpesiksen kausi 2002

| --- | --- |
Järjestyksessä:  13
Joukkueita:  12
Runkosarja
Päiväys:  16. toukokuuta – 18. elokuuta
Voittaja:  Sotkamon Jymy
Lyöjäkuningas:  Riku Kytösalmi (Koskenkorvan Urheilijat)
Etenijäkuningas:  Markus Kettunen (Koskenkorvan Urheilijat)
Kärkilyöntikuningas:  Teemu Haataja (Koskenkorvan Urheilijat)
Paras pelaaja:  Jarkko Kokko (Sotkamon Jymy)
Vuoden lukkari:  Toni Kohonen (Sotkamon Jymy)
Pudotuspelit
Päiväys:  22. elokuuta – 15. syyskuuta
Mestari:  Sotkamon Jymy
Hopeaa:  Pattijoen Urheilijat
Pronssia:  Hyvinkään Tahko
Sarjakarsinta
Nousija(t):  Kouvolan Pallonlyöjät
Putoaja(t):  Kankaanpään Maila
Muut sarjat
Alempi sarja:  Ykköspesis
Naisten kausi:  Naisten Superpesis
   ← 2001  2003 →
Miesten Superpesiksen kausi 2002 oli Suomen Pesäpalloliiton järjestämän pesäpallon korkeimman sarjatason Superpesiksen 13. kausi. Kausi alkoi 16. toukokuuta ja päättyi 15. syyskuuta 2002.
Suomen-mestaruuden voitti Sotkamon Jymy, jolle mestaruus oli toinen peräkkäinen. Sotkamo kukisti loppuottelusarjassa 3–0 Pattijoen Urheilijat.  Pronssiottelusarjassa Hyvinkään Tahko voitti Koskenkorvan Urheilijat 2–0.
Kauden päätteeksi sarjasta putosi Kankaanpään Maila. Sen tilalle nousi Kouvolan Pallonlyöjät.